REFERAT fau-MØTE 13.01.25

13.01.2025, 19:00-20:30

Deltakerliste:

Julie Nilsen-Nygaard (1), Iselin Østerhus Engen (1), Carla Blanquisco Kristensen (1), Tore Sævlid (2b), Anita Johansen (3b) Rita Høyvik Presttun (3a), Thorgrim Roed (4b), Silje Marie Tungland (4a), Alexander Djuvik (5a), Eli Ane Nedreskår (6a), Mads Betin Ohnstad (7a), Silje Haukdal, Ane Duus.

# Godkjenning av møtereferater

Referat fra forrige møte ble godkjent.

# Valg av referent

FAU leder foreslår Eli Ane Nedreskår som referent

# Informasjon fra rektor

Rektor orienterer om diverse informasjon om personalet på skolen og SFO. Linn som er avdelingsleder slutter nå, og Erik Surdal blir midlertidig leder på SFO frem til sommeren. Dette er sendt ut til alle i Vigilo. Rektor legger vekt på at vi må ta kontakt om det er noe vi foreldre er usikre på, eller om vi har konkrete opplevelser fra SFO, hvor vi som foreldre forventer noe annet. Slik gjør vi hverandre gode.

Rektor ønsker at vi tydeligere markerer at refleksaksjon er et samarbeid mellom skole og foreldre. Hun ønsker å gå fra tre til to uker.

Ellers ser hun frem til engelsk dag i uke 4.

Hun er veldig fornøyd med prosjektet hjernevennlig skole og ønsker å dra dette videre. Hun er nysgjerrig på om dette er noe som legges merke til ut i foreldregruppene.

Vi har nå 160% stilling på helsesykepleier, fordelt på Ida som har 50%, Alissa 100% og Merethe som har en 10 % stilling.

Rektor svarer særlig ut spørsmål knyttet til skjermbruk i SFO.
De bruker «Just dance» to ganger i uken. Elevene liker dette svært godt. At de setter på en film er kun unntaksvis, maks en gang i måneden. Dette er gjenre når det er litt tynt bemannet. SFO på Tjensvoll ligger 1-2 stillinger under norm, og ønsker gjerne at vi sprer ordet studenter eller andre som kan være interessert i å binde seg til en deltidsstilling for en viss tid.

# Workshop om sosiale medier i regi av kommunalt foreldreutvalg

Tre medlemmer deltar der.

# Arrangement gleding kommunalt foreldreutvalg

Dette strømmes og deles med alle

# Felles foreldremøte

Vi sjekker om Barnevakten kan arrangere noe lignende som sist i september 2025. Vi ønsker samarbeid med KF-skolen.

# Skoleforestilling

Lang tradisjon på Tjensvoll å gå på teater i desember. Vi får rabatterte billetter og FAU tjener penger på dette. Det er en del arbeid knyttet til billetter som betaling, plasser og utdeling. Vi sjekker om det er mulig å arrangere dette, tjene noen kroner uten at det blir for stor belastning for den ene personen i FAU som påtar seg dette. Andre skoler har enklere varianter, men da uten inntekt.

# Refleksaksjon

FAU vedtak:
«FAU ber skolen om å arrangere to dager med refleksaksjon innen utgangen av februar 2025. Hver aksjon får en vinnerklasse for mottar 25 kroner per elev av FAU. Disse pengene skal gå til klassekassen. På neste møte i mars vil FAU skissere neste vinters refleksaksjon.»

Tanken bak dette vedtaket er at for å skape gode vaner bør aksjonen være uventet, slik at barna faktisk går med refleks når det er mørkt, ikke bare når de vet det skal telles.

# Økonomi

Tore Sævild (kasserer) orienterte om økonomien til FAU. Årsresultater var litt i minus , men FAU har grei beholdning. som kan beskrives som god. Det er rom for å ha arrangementer eller å bidra til andre hensiktsmessige ting. Inntekter til FAU er gjennom 17. mai og teater.
I 2024 brukte FAU 16 000 kr på bøker til skolebibiloteket. I tillegg hadde FAU noe utgifter til refleksaksjon og gave til ansatte (SFO og lærere).

#  Støtte til uteleker i friminutt

FAU foreslår at vi før vi evt kjøper noe hører med om noen har noe liggende som de ønsker å gi til skolen. FAU-leder hører med rektor om det er aktuelt og hvordan det skal organiseres. Hvem tar imot og evt lister over hva skolen ønsker seg i hvilket omfang.